CELEX: 62011CN0469
Language: sl
Date: 2011-09-14 00:00:00
Title: Zadeva C-469/11 P: Pritožba, ki jo je 14. septembra 2011 vložila Evropaïki Dynamiki – Proigmena Systimata Tilepikoinonion Pliroforikis kai Tilematikis AE zoper sklep Splošnega sodišča (prvi senat) z dne 22. junija 2011 v zadevi T-409/09, Evropaïki Dynamiki – Proigmena Systimata Tilepikoinonion Pliroforikis kai Tilematikis AE proti Evropski komisiji

12.11.2011   
            
            
               SL
            
            
               Uradni list Evropske unije
            
            
               C 331/13
            
         Pritožba, ki jo je 14. septembra 2011 vložila Evropaïki Dynamiki – Proigmena Systimata Tilepikoinonion Pliroforikis kai Tilematikis AE zoper sklep Splošnega sodišča (prvi senat) z dne 22. junija 2011 v zadevi T-409/09, Evropaïki Dynamiki – Proigmena Systimata Tilepikoinonion Pliroforikis kai Tilematikis AE proti Evropski komisiji
   (Zadeva C-469/11 P)
   2011/C 331/22
   Jezik postopka: angleščina
   
      Stranki
   
   
      Pritožnica: Evropaïki Dynamiki - Proigmena Systimata Tilepikoinonion Pliroforikis kai Tilematikis AE (zastopnik: N. Korogiannakis, odvetnik)
   
      Druga stranka v postopku: Evropska komisija
   
      Predlogi
   
   Pritožnica Sodišču predlaga, naj:
   
               —
            
            
               razveljavi sklep Splošnega sodišča v zadevi T-409/09,
            
         
               —
            
            
               v celoti zavrne ugovor nedopustnosti, ki ga je uveljavljala Komisija,
            
         
               —
            
            
               zadevo vrne Splošnemu sodišču v meritorno presojo,
            
         
               —
            
            
               Komisiji naloži plačilo vseh stroškov pritožnice, vključno s stroški postopka na prvi stopnji, tudi če bo ta pritožba zavrnjena, in stroškov te pritožbe, če ji bo ugodeno.
            
         
      Pritožbeni razlogi in bistvene trditve
   
   Pritožnica trdi, da bi bilo treba izpodbijani sklep razveljaviti iz naslednjih razlogov:
   
               —
            
            
               Splošno sodišče naj bi napačno uporabilo pravo s tem, da ni uporabilo člena 102(2) Poslovnika, ki se nanaša na enkratno podaljšanje procesnih rokov za obdobje desetih dni zaradi oddaljenosti v zadevah nepogodbene odgovornosti evropskih institucij.
            
         
               —
            
            
               Splošno sodišče naj bi kršilo načeli enakega obravnavanja in pravne varnosti, ker ni uporabilo člena 102(2).
            
         
               —
            
            
               Splošno sodišče naj bi napačno uporabilo pravo s tem, da se je strinjalo, da je zastaralni rok začel teči z vročitvijo odločitve Komisije, da ponudbo pritožnice zavrne, pritožnici.